Sunntig    E Tipp vom Jefe vo unserem Domizil* befolgend hämmer uns uff e Wäg nach Mijas gmacht, emene molerische glaine Kaff am Hügel über Benàlmadena. Es isch zimmlig stail dr Hyygel uff gange und in däm wisse Dorf hetts  Strössli gha, do hett unsere Fiat e bitz Mieh gha. Augefällig die vyyle Kutsche und Wääge wo uff Touris warte, zooge vo Esel. Das isch denn au s vorherrschende Objeggt gsi bi de Souvenir Ständ. Esel in all'ne nur erdängglige Variatione(Esel sin denn au unseri Beglaiter gsi in de neggschte paar Dääg). No bitz d Nochwehe vom Vorobe spyyrend, hämmer uns entschiede s e bitz langsam agoh z loh und nur ebitzeli z syy an däm scheene Örtli. Dr Obe hämmer, mangels Alternative inere Baiz verbrocht wo zwor mit  Pizzeria agschriebe gsy isch, aber mit däm wo mir drmit suggeriere nidd grad vyyl z tue gha hett. Wieder im Playa Miguel zrugg hanni versuecht dr Laptop wo uns dr Jefre zer Verfiegig gstellt hett zem lauffe z bringe, was nidd wirgglig schwer gsi isch, aber denne e Internetverbindig z griege hett sich als praggtisch unlösbari Uffgoob erwyyse. So hämmer uns em Gnuss vo San Miguel und Mahou in rauhe Mänge gwidmet, uf dr Terasse sitzend, s ruschend Meer und die milde Temperature gniessend.